Oie Houney

Ta Oie Houney ( ny ; ayns Mannin: Hop-tu-Naa) ny feailley ta goll er kelloorey dagh blein er yn oie jeh'n 31 Jerrey Fouyir. She feailley Celtiagh t'ayn er bun as t'ee kianglt rish Samhain ny Gaeil elley ayns Nalbin as Nerin, as rish yn 'eailley Creestee Laa'l Mooar ny Nooghyn. Jiu, t'ee kelloorit er feie ny Cruinney myr feailley neuvonnagh.

Ta gastidyn as gammanyn er yn oie goaill stiagh scaaghey, ceau coamraghyn as frastyl er kayleeyn coamree, çheinjeanyn, snuggal son ooylyn, as e lheid. Ayns Mannin hene, ta paitçhyn ceau coamraghyn as goll veih thie gys thie shirrey miljanyn ny argid. Ayns neu-chosoylaght rish y chooid elley jeh'n Theihll, ta ny paitçhyn gymmyrkey londeyryn napin ayns ynnyd jeh londeyryn pumkin, as t'ad goaill arraneyn Oie Houney. Ta kuse ennagh jeh ny shenn chliaghtaghyn cosoylagh rish adsyn ta kianglt rish y Vlein Noa ayns Jerrey Geuree. Tra da fadeyraght, roie-insh yn emshir, as faaishnagh v'ayn. Va leoie yn aile jeant rea 'sy çhiollagh ec jerrey ny h-oie as ren cummaltee yn thie tannaght da cowrey coshey ayn. My va'n cowrey jeeraghey lesh y dorrys, s'foddee dy beagh baase 'sy thie 'sy vlein ry-heet. Agh my va'n cowrey jeeraghey çheusthie, s'foddee dy beagh ruggyr 'sy thie.

 Bun-ocklaght 
She Sauin y fockle noa-emshiragh ta currit er yn 'eailley. Ta ny h-Albinee cur Samhuinn [ˈsavɯɲ] er as ta ny Yernee cur Samhain er. Ta'n tree focklyn shen çheet magh ass Samain [ˈsaṽɨnʲ] ny Shenn Yernish, fockle ta çhyndaait myr "jerrey souree". Ta ny Gaeil ooilley cur Sauin, an t-Samhuinn as Samhain er y vee t'ayn eddyr Mee Yerrey Fouyir as Mee ny Nollick. Rere bun-ocklaght theayagh, ta Samain çheet magh ass daa 'ockle: sam ("sourey") as fuin ("lhie ny greiney", "jerrey"). Ta sam ny Shenn Yernish çheet magh ass *semo- ny çhengey Phroto-Ind-Oarpagh. Ta co-cheintee goaill stiagh haf ny Bretnish, hañv ny Britaanish, summer ny Baarle as sumar ny Shenn Loghlynish, lesh dagh fockle jeusyn shen çheet er "sourey", as sáma ny Sanskrit ("imbagh").Pokorny, Julius. IEW (1959), s.v. "sem-3", d. 905.

'Sy vlein 1907, ren Whitley Stokes cur sannish da bun-ocklaght veih *samani ny Proto-Cheltish ("cruinnaght"), co-cheintagh lesh sámana ny Sanskrit, as samana ny Gothish.Stokes, "Irish etyma." Zeitschrift für vergleichende Sprachforschung 40 (1907): d. 245. Ta J. Vendryes kiangley nagh vel ny focklyn ta goaill stiagh *semo- ("sourey") kianglt rish samain, graa dy row "jerrey yn touree" ec ny Celtiee taghyrt ayns Mee Yerrey Souree, as nagh row eh taghyrt ayns Mee Houney, myr ta currit ayns feanish ec gorffennaf ("Jerrey Souree") ny Bretnish.Vendryes, Lexique Étymologique de l'Irlandais Ancien (1959). Foddee dy beagh shen dellal lesh fockle Celtish Ellanagh son "cruinnaght", *samani ny *samoni, as fockle son "sourey", saminos (çheet magh ass *samo-: "sourey") currit liorish samrad, *samo-roto-. Beagh samain ny Yernish neuchianglt dy bun-ocklagh rish "sourey", agh çheet magh ass "cruinnaght". Ansherbee ta ennym y vee çheet ass yn eash Phroto-Cheltiagh, cf. SAMON[IOS] ny Goalish veih feaillere Coligny, as foddee dy vel y kiangley rish "sourey" rere bun-coklaght theayagh, dy bunneydagh, çheet ass traa roish ny Celtiee Ellanagh.

Dy mestit, ta Samonios (Jerrey Fouyir/Mee Houney) ny Goalish co-reggyrtagh da GIAMONIOS, y shiaghtoo mee (Averil/Boaldyn) as toshiaght y touree. Ta'n fockle Giamonios, toshiaght y touree, kianglt rish yn 'ockle son "geurey", *g'hei-men- ny Proto-Ind-Oarpish (hiems ny Ladjyn, ziema ny Latvish, žiema ny Litaanish, zima ny Slavish, kheimon ny Greagish, gimmanza ny Hittitish), cf. gem-adaig ("oie yn gheuree") ny Shenn Yernish. S'foddee, er y fa shen, dy row y chied vee jeh imbagh y touree 'sy Phroto-Cheltish enmyssit "geuragh", as dy row y chied vee jeh imbagh y gheuree enmyssit "sourinagh". Ta'n soilshaghey shen jannoo yn soilsheydys jeh "cruinnaght" gyn bree, ny cur soilshaghey rere bun-ocklaght theayagh dys traaghyn feer leah.

Va Sauin enmyssit Féile Moingfhinne ("feailley Mongfhionn"). Rere Sanas Cormaic, by ee Mongfhionn y ven-jee va ny Yernee phaganagh cur ooashley da er Samain.

Jiu, ta ny Manninee jannoo ymmyd jeh Boaldyn, Luanistyn as Sauin myr enmyn da'n wheiggoo, da'n hoghtoo, as da'n chied vee jeig. Ta ny Yernee jannoo ymmyd jeh Bealtaine, Lúnasa as Samhain da ny meeghyn cheddin, as ta ny h-Albinee jannoo ymmyd jeh an Lùnasdal as an t-Samhuinn da Luanistyn as Mee Houney.

 Arrane Oie Houney 

Fer jeh ny h-arraneyn smoo scanshoil ta kiaullit er Mannin car Oie Houney:
<table cellspacing="10px"> <tr></td>Hop-tu-Naa 'sy Ghaelg</td>Hop-tu-Naa 'sy Vaarle
</tr>   
This is old Hollantide night; Hop-tu-naa 
The moon shines bright; Trol-la-laa.   
Cock of the hens; Hop-tu-naa   
Supper of the heifer; Trol-la-laa.   
Which heifer shall we kill? Hop-tu-naa   
The little speckled heifer. Trol-la-laa.   
The fore-quarter, Hop-tu-naa   
We'll put in the pot for you. Trol-la-laa.   
The little hind quarter, Hop-tu-naa   
Give to us, give to us. Trol-la-laa.   
I tasted the broth, Hop-tu-naa   
I scalded my tongue, Trol-la-laa.   
I ran to the well, Hop-tu-naa   
And drank my fill; Trol-la-laa.   
On my way back, Hop-tu-naa   
I met a witch cat; Trol-la-laa.   
The cat began to grin, Hop-tu-naa   
And I ran away. Trol-la-laa. 
Where did you run to? Hop-tu-naa 
I ran to Scotland. Trol-la-laa.   
What were they doing there? Hop-til-naa
Baking bannocks and roasting collops. Trol-la-laa.
Hop-tu-naa, Trol-la-laa</table>

(Spoken)
If you are going to give us anything, give it us soon,
Or we'll be away by the light of the moon.

Hop-tu-naa, Trol-la-laa.

 Imraaghyn 


Ronney:Feaillaghyn fouyir
Ronney:Yn Chreestiaght as baase
Ronney:Cultoor Nerin
Ronney:Cultoor ny h-Albey
Ronney:Cultoor Vannin

Ronney:Beeal-arrish Yernagh
Ronney:Beeal-arrish Albinagh
Ronney:Beeal-arrish Vanninagh
Ronney:Cooilleeinaghyn Yerrey Fouyir
Ronney:Jesh-chliaghtaghyn far-eddin
Ronney:Cooilleeinaghyn ny merriu